open-index/open-wikipedia-markdown huggingface dataset:
Horná Lehota (okres Dolný Kubín)

**Horná Lehota** je obec na Slovensku v okrese Dolný Kubín.

## Názov
**Vývin názvu obce**
* 1420 – *Lehotha* (prvá písomná zmienka) 
* 1547 – *Lehota Horny* 
* 1549 – *Lehota Maior* 
* 1582 – *Felseo Lehottka* 
* 1920 – *Lehôtka* (maďarsky *Felsőlehota*)
* 1927 – *Horná Lehota* 

## Symboly obce

### Erb
Erb obce tvorí: *V modrom poli štítu na zelenej pažiti strieborný vták so zlatými nohami a zobákom, držiaci v zobáku zlatú jaštericu so strieborným jazykom.*

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová renesančná stavba s pravouhlým ukončením presbytéria a vežou tvoriacou súčasť jej hmoty z roku 1627. Kostol bol prestavaný v rokoch 1688 a na začiatku 18. storočia. Stavba má hladké fasády, strecha je po obnove šindľová, veža je ukončená stanovou strechou. V interiéri sa nachádza vzácny renesančný drevený maľovaný strop s výjavom Posledného súdu a maľovaná empora. Počas obnovy, ktorá trvala v rokoch 2009-2016, bola odhalená ornamentálna renesančná výmaľba stien. Kostolu bola pri obnove prinavrátená jednoduchá renesančná podoba, pričom bolo odstránené menej hodnotné zariadenie zo začiatku 20. storočia. 

* Abafiovský kaštieľ, dvojpodlažná trojtraktová renesančná stavba na pôdoryse obdĺžnika z obdobia po roku 1578. Prestavaný bol v polovici 17. storočia, v 3. štvrtine 18. storočia a na konci 19. storočia. Fasády kaštieľa sú lemované nárožnými vežicami na kamenných krakorcoch. Okná majú kamenné ostenia a nadokenné rímsy. Do roku 1922 patril rodu, ktorý ho vybudoval. Na maďarských stránkach je písané, že to je (bol) "várkastély", t.j. opevnený kaštieľ - hradný kaštieľ - hrad(o)kaštieľ.

* Barokový kaštieľ Abafiovcov, pôvodne renesančná kúria, barokovo prestavaná Františkom Abafim v druhej polovici 18. storočia. Ide o dvojpodlažnú trojkrídlovú trojtraktovú stavbu. Po roku 1822 bol klasicisticky upravený Vendelínom Abafim. Centrálna stavba má oválny pôdorys, z ktorého vystupujú diagonálne dve krídla.  

súbor:Trinity Church in Horná Lehota.jpg|Kostol Najsvätejšej Trojice
súbor:HornaLehotaFotoThalerTamas.JPG|Renesančný kaštieľ
súbor:The manor-house in Horná Lehota.jpg


## Osobnosti obce
### Rodáci
* František Abafi (* 1732 – † 1817), uhorský šľachtic, politik, publicista, cestovateľ, revolucionár a osvietenec
* Aristid Abafi (* 1799 - † 1861), šľachtic, národnohospodár, statkár
* Augustín Abafi (19. storočie), hospodársky a osvetový pracovník, statkár
* Libor Jozef Mattoška (* 1891 - † 1958), františkán, zakladateľ katolíckych spolkov, spisovateľ, redaktor

## Referencie

## Iné projekty

## Externé odkazy
* Oficiálna stránka obce


Kategória:Obce okresu Dolný Kubín
Bátorove Kosihy

**Bátorove Kosihy** () je obec na Slovensku v okrese Komárno.

## Kultúra a zaujímavosti
### Pamiatky
* Rímskokatolícky kostol Navštívenia Panny Márie, jednoloďová baroková stavba s polygonálnym ukončením presbytéria, transeptom a predstavanou vežou, z rokov 1720-1735. Donátorom kostola bol gróf Mikuláš Pálfi. Stojí na mieste staršej stavby doloženej v 16. storočí. Klasicistickou úpravou prešiel v roku 1797. V roku 1889 prešiel neogotickou prestavbou a úpravami fasády. Po poškodení v druhej svetovej vojne bol obnovený v roku 1949. Fasády kostola sú v duchu neogotiky členené opornými piliermi a oknami s lomeným oblúkom. Veža si uchovala staršie barokové tvaroslovie, je členená lizénami a ukončená korunnou rímsou v tvare segmentu. Na nárožiach je dekorovaná ozdobnými amforami a ukončená ihlancovou helmicou. 

* Náhrobok Antona Pálfiho, empírový liatinový obelisk z roku 1827. V roku 1991 prešiel obnovou. Nachádza sa pri rímskokatolíckom kostole. 

* Reformovaný kostol, jednoloďová ranoklasicistická stavba s polygonálnym záverom a predstavanou vežou, z roku 1785. Veža bola pristavaná v roku 1878. Fasády kostola sú členené polkruhovo ukončenými oknami s nadokennými rímsami. Veža je lemovaná pilastrami a ukončená korunnou rímsou s terčíkom a barokovo helmicou.

Bátorkeszi templom 2b.JPG|Kostol Navštívenia Panny Márie a Pálfiho obelisk 
Bátorkeszi református templom.jpg|Reformovaný kostol
Bátorkeszi templom 1.JPG


## Osobnosti obce
* Jozef Dubán (* 1964 – † 2003), hudobník

## Referencie

## Iné projekty

## Externé odkazy
* 


Kategória:Obce okresu Komárno
Brestovec (okres Komárno)

**Brestovec** () je obec na Slovensku v okrese Komárno.

## Kultúra a zaujímavosti
### Pamiatky
* Reformovaná zvonica, ľudová murovaná stavba na pôdoryse obdĺžnika s ihlancovou helmicou z druhej polovice 19. storočia. Obnovou prešla v roku 2001. Fasády zvonice sú členené segmentovo ukončenými rezonančnými otvormi.  

* Kaštieľ Zoltána Pázmáňa, jednopodlažná budova na pôdoryse obdĺžnika s polovalbovou strechou z roku 1905. Po druhej svetovej vojne bol prestavaný na materskú  školu a prefasádovaný, stratil tak pôvodný charakter. Jediným prvkom pripomínajúcim pôvodný kaštieľ je reliéfny erb majiteľa na fasáde. Po úpravách má kaštieľ hladké fasády. V súčasnosti tu sídli materská škola. 

* Kúria Daniela Végha, dom číslo 176, jednopodlažná stavba na pôdoryse písmena L z roku 1849. Fasáda kúrie je členená lizénami a opornými piliermi. 

Szilas26.JPG|Reformovaná zvonica
Szilas33.JPG|Pázmáňov kaštieľ
Szilas34.JPG


## Referencie

## Iné projekty

## Externé odkazy
* 


Kategória:Obce okresu Komárno
Bodzianske Lúky

**Bodzianske Lúky** () sú obec na Slovensku v okrese Komárno. Obec sa nachádza na Žitnom ostrove Podunajskej nížiny v nadmorskej výške 109-111m.

## Dejiny
Obec Bodzianske Lúky ako najmladšia obec komárňanského okresu vznikla v roku 1990 osamostatnením od obce Bodza. Prvýkrát sa spomína v listinách r. 1268 v majetku komárňanského hradu (Várbogya). Prví osadníci do obce prišli okolo r. 1780. Vznik a vývoj obce bol vo veľkej miere ovplyvnený vodným režimom Dolného Žitného ostrova.

Obyvatelia obce sú väčšinou katolíckeho vierovyznania. V roku 1889 Vince Vermes dal na vlastnom pozemku postaviť jednoduchý rímskokatolícky kostol zasvätený Ružencovej panne Márii, obnovený bol roku 1998.

Školské vyučovanie v obci sa začalo roku 1875 v dome Vince Vermesa, ktorý 40 rokov zadarmo učil deti. Uznanie jeho škole sa dostalo aj od školskej správy. Stará školská budova bola postavená v roku 1914-1915, ktorá roku 1965 bola povodňou poškodená. Nová budova školy bola postavená v roku 1970.

## Významné osobnosti obce
▪ Károly Klór (1937-1990)- obľube sa tešiaci učiteľ, roku 1971 prišiel do obce. Zapájal sa spolu s manželkou do kultúrneho života obce. Bol aj šikovným sochárom.

▪ Vilmos Vermes(1937-1977) farár. Pôsobil v Komárne a v Čakajove.

▪ Vince Vermes (10. decembra 1847-1939) dobrodinec usadlosti, ktorý od roku 1875 celých 40 rokov vyučoval tunajšie deti zadarmo. Na vlastnom pozemku roku 1889 dal postaviť kostol. Za dlhotrvajúcu kresťanskú a mimoriadne užitočnú prácu dostal 16.júla 1933 od pápeža Pia XI. pápežské vyznamenanie "Bene merenti"

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoduchá jednoloďová stavba s polygonálnym ukončením presbytéria a predstavanou vežou, z roku 1889. Donátorom stavby bol Vince Vermes, ktorému pôvodne patril pozemok pod kostolom. Obnovou prešiel v roku 1998. Fasády kostola sú členené lizénami, veža je ukončená ihlancovou helmicou. 

Bogyarét13.JPG|Kostol Ružencovej Panny Márie
Bogyarét25.JPG
Bogyarét14.JPG|Pamätná tabuľa I. svetovej vojny na kostole


## Referencie

## Iné projekty

## Externé odkazy
* 


Kategória:Obce okresu Komárno
Búč

**Búč** () je obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, jednoloďová ranoklasicistická stavba na pôdoryse gréckeho kríža s predstavanou vežou, z roku 1784. Úpravami prešiel v roku 1791, keď bola postavená veža, ďalej v roku 1817 rozšírený východným smerom a v rokoch 1824 a 1911. Po roku 1945 prešiel obnovou. Veža je členená lizénovými rámami a kordónovými rímsami a ukončená korunnou rímsou s terčíkom s hodinami a barokovou helmicou. 

* Pamätný obelisk kráľovnej Alžbety Bavorskej (Sissi) z roku 1899. Vznikol na prvé výročie jej smrti z iniciatívy obce. Obelisk je vyhotovený z ružového mramoru. 

Búcs templom.JPG|Reformovaný kostol
Búcs templombejárat.JPG|Detail portálu kostola
Bucs Erzsebet kiralyne emlekmuve 1899.jpg|Obelisk Alžbety Bavorskej


## Rodáci
* László Szigeti, slovenský politik (* 1957 – † 2022)

## Referencie

## Iné projekty

## Externé odkazy
* 


Kategória:Obce okresu Komárno
Číčov

**Číčov** () je obec na Slovensku v okrese Komárno.

## Kultúra a zaujímavosti
### Pamiatky
* Kálnokyovský kaštieľ, dvojpodlažná ranoklasicistická stavba na pôdoryse písmena U z roku 1776. Klasicistickou úpravou prešiel v polovici 19. storočia, keď bol prefasádovaný. Po druhej svetovej vojne bol znárodnený a adaptovaný na školu. V roku 1992 pôvodní majitelia kaštieľ zreštituovali a následne citlivo obnovili. Priečelie je členené dvoma bočnými a stredným rizalitom, ktorý je ukončený trojuholníkovým štítom s tympanónom. Schodisko kaštieľa je zaklenuté pruskou a valenou klenbou. Fasády sú na prízemí členené pásovaním, poschodie je členené lizénovými rámami. Bočné rizality majú na nárožiach kvádrovanie. Pod oknami sa nachádzajú parapetné rímsy. Okolo kaštieľa sa nachádza rozsiahly krajinársky park z prvej polovice 19. storočia. 

* Rímskokatolícky kostol Nanebovzatia Panny Márie, jednoloďová pôvodne baroková stavba so segmentovým ukončením presbytéria a predstavanou vežou, z obdobia okolo roku 1673. Kostol vybudovali Zičiovci na mieste zbúraného reformovaného kostola. Na konci 18. storočia prešiel klasicistickou úpravou. Interiér je plochostropý, presbytérium je zaklenuté konchou a pruskou klenbou. Nachádza sa tu murované panské oratórium a klasicistický oltár z obdobia okolo roku 1800 s obrazom Nanebovzatia Panny Márie z prvej polovice 19. storočia. Z prvej polovice 19. storočia je aj kazateľnica a krstiteľnica. Fasády sú členené lizénami a polkruhovo ukončenými oknami. Priečelie je členené pilastrami a kordónovými rímsami. Veža je členená lizénovými rámami a ukončená kordónovou rímsou s terčíkom s hodinami a ihlancovou helmicou. 

* Reformovaný kostol, jednoloďová ranoklasicistická tolerančná stavba s pravouhlým záverom a predstavanou vežou, z roku 1784. V roku 1792 bola pristavaná veža. Interiér kostola je plochostropý. Nachádzajú sa tu dve protiľahlé drevené empory. Stôl Pána pocháza z roku 1873 na empore je harmónium od Gyulu Guna z Prešova z roku 1928. Fasády sú členené pilastrami a segmentovo ukončenými oknami. Veža vyrastá zo štítového priečelia s párom dekoratívnych váz, vo forme rizalitu. Je členená lizénovými rámami a ukončená korunnou rímsou s terčíkom a barokovou helmicou. Najstarší zvon vo veži je z roku 1787, odliaty Gašparom Mendelom v Rábe.

Číčov1.JPG|Kálnokyovský kaštieľ
Csicsó-kastély2.JPG
Csicsó-kastélypark.JPG|Park kaštieľa
Číčov2.JPG|Kostol Nanebovzatia Panny Márie
Číčov3.JPG|Reformovaný kostol


### Prírodné zaujímavosti
Bociany hniezdia v obci dlhšie pri škole. V roku 2015 mali 4 mláďatá.

Ciconia ciconia nest Číčov 2013 1b.JPG
Ciconia ciconia Cicov 2012.JPG|2012, bocian na komíne
Ciconia ciconia nest Číčov 2013 1a.JPG


## Referencie

## Iné projekty

## Externé odkazy
* 
* Základná škola Gáspára Sámuela


Kategória:Obce okresu Komárno
Čalovec

**Čalovec** () je obec na Slovensku v okrese Komárno.

## Dejiny
Čalovec je významné archeologické nálezisko s nálezmi urnfieldskej kultúry, keltským pohrebiskom, osadami z doby rímskej a avarskej a slovanskou osadou z obdobia Veľkomoravskej ríše.

Dedina bola prvýkrát písomne spomenutá v roku 1268 ako *Megerch*. Až do 17. storočia patril Megerch k panstvu hradu Komárno a bol pod správou zemepána. V roku 1549 tu bolo zaznamenaných osem pórt (slovom brána alebo porta sa rozumel iba celý poddanský grunt, na ktorom žila jedna (alebo viac) poddanská rodina (domácnosť), ktorá mala určitý hnuteľný majetok a ktorá dočasne (pre požiare, živelné pohromy) alebo trvale nebola taká chudobná, žeby štátnu daň nemohla platiť).

V roku 1699 dedina prešla do vlastníctva Zičiovcov, neskôr tiež rodov Demjén, Dancsy, Magyary a ďalších. Až do 19. storočia v dedine dominovali rozsiahle nivy, ktoré boli vhodné na rybolov, ale nie na poľnohospodárstvo. Až na základe úpravy riečnych tokov a vybudovaní prvých hrádzí v okolí, bolo v 19. storočí možné veľké časti pôdy vysušiť a premeniť na ornú pôdu.

Do roku 1918 patrila obec do Komárňanskej župy v Rakúsko-Uhorsku, potom patrila obec Česko-Slovensku. Výsledkom prvej arbitráže vo Viedni bola v rokoch 1938 až 1945 opäť súčasťou Maďarska.

Po druhej svetovej vojne došlo k výmene obyvateľstva, pri ktorej emigrovalo do Maďarska 71 rodín, ktoré nahradili maďarskí Slováci. V roku 1950 bol Čalovec elektrifikovaný. V roku 1965 bola celá komunita ťažko zasiahnutá katastrofickými povodňami Dunaja, povodňová voda siahala až do výšky 1,5 m. Domy boli zničené od základov. Ako dočasné ubytovanie boli poskytnuté poštovné vagóny. Za pomoci vtedajšej ČSSR sa dal Čalovec prestavať.

## Kultúra a zaujímavosti
### Pamiatky
* Reformovaný kostol, jednoloďová pôvodne klasicistická stavba s pravouhlým záverom a vežou tvoriacou súčasť jej hmoty, z rokov 1801-1802. Výrazne bol neorománsky upravený v rokoch 1870-1877, keď vzniklo súčasné priečelie s vežou. V roku 1970 bola loď kostola prakticky odznova postavená, rešpektujúc jej pôvodný vzhľad. Interiér kostola je plochostropý. Fasády kostola sú členené lizénovými rámami a segentovo ukončenými oknami so šambránami. Priečelie je členené polkruhovo ukončenými oknami s profilovanými šambránami a oblúčkovým vlysom. Veža z priečelia vyrastá vo forme rizalitu, v hornej časti je oktogonálna, ukončená ihlancovou helmicou. V roku 1923 bol posvätený zvon.

Čalovec.JPG|Reforovaný kostol
Megyercs014.JPG


### Prírodné zaujímavosti

Ciconia ciconia Calovec 2012.JPG|2012
Ciconia ciconia nests Čalovec 1 20130708b.jpg|2013
Ciconia ciconia nests Čalovec 1 20130708a.jpg

V obci evidujú 2 bocianie hniezda, na hlavnej ceste aj dhlšie hniezdia bociany. V roku 2015 mali 5 mláďat.

## Referencie

## Iné projekty

## Externé odkazy
* 

## Zdroj


Kategória:Obce okresu Komárno
Dedina Mládeže

**Dedina Mládeže** () je obec na Slovensku v okrese Komárno na sútoku Malého Dunaja a Váhu. 

## Časti obce
K obci patrí aj osada Malý Ostrov.

## Ulice
Fučíkova, Jilemnického, Kpt. Nálepku, Makarenkova, Mičurínova, Brigádnická a Nová.

## Dejiny
Bola založená brigádnikmi 4. apríla 1949 ako úplne nová dedina v močaristej pustatine Dögös, 5 km severne od Kolárova a pôvodne bola jeho miestnou časťou, v roku 1954 sa osamostatnila. Je tak najmladšou samostatnou obcou na Slovensku. V mysliach viacerých brigádnikov na Trati mládeže skrsla myšlienka postaviť na juhu Slovenska taký poľnohospodársky dvor, ktorý by nielenže slúžil ako „vzor organizácie práce, ale aj pri výchove mladých poľnohospodárskych odborníkov“.  Dobrovoľní brigádnici najprv močiar odvodnili, pričom bývali v provizórnej ubytovni, a od roku 1951 sa začali stavať súkromné domy. Obec bola koncipovaná ako príklad nového vidieka, domy sú typizované, ulice tvoria pravé uhly. 16. novembra 1949 bolo založené poľnohospodárske družstvo, dnes AGROREAL, a. s.. Venovalo sa okrem iného experimentálnemu pestovaniu ryže.

## Kultúra a zaujímavosti
### Pamiatky
* Kultúrny dom, dvojpodlažná stavba na pôdoryse písmena T v štýle socialistického realizmu z roku 1952. Stavba bola vybudovaná svojpomocne obyvateľmi obce po založení dediny. Objekt dominuje štvorcovému námestiu s verejnými stavbami. Stredná prevýšená časť domu je postavená na trojosovom portiku a ukončená výraznou korunnou rímsou s konzolami a prelamovaným štítom. Bočné krídla majú zdvojené okná so segmentovými suprafenestrami. V objekte sídli aj knižnica a obecný úrad. 

### Prírodné zaujímavosti

KN-Ifjúságfalva-Dedina Mládeže3.JPG|Váh pri obci
Ciconia ciconia nest Dedina Mládeže 2012.JPG|Hniezdo 2012
Ciconia ciconia nest Dedina Mládeže 1b 2013.JPG|2013
Ciconia ciconia nest Dedina Mládeže 1g 20150705.JPG|2015

Bociany hniezdia v obci pri bývalom JRD. V roku 2015 mali 3 mláďatá.

## Občianska vybavenosť
Dominantné budovy sú škola s materskou školou, ktoré sú momentálne nepoužívané, obecný úrad a kultúrny dom. V budúcnosti sa plánuje prebudovať budovu školy a materskej školy na domov dôchodcov. V obci sa nachádza aj detský domov. Pestujú sa tu vodné športy.

## Referencie

## Iné projekty

## Externé odkazy
* 


Kategória:Obce okresu Komárno
Kategória:Stavby mládeže
Dulovce

**Dulovce** (v minulosti *Nová Ďala*, , ) je obec na Slovensku v okrese Komárno v Podunajskej nížine.

## Dejiny
Archeologické nálezy pochádzajú už z praveku. Stredoveké dejiny sú spočiatku spoločné s dejinami Hurbanova, pretože Dulovce boli osadou Starej Ďaly (Hurbanovo). Osamostatnili sa asi v 14. storočí, a preto materské mesto neskôr dostalo meno Stará Ďala (Ógyalla) a odtrhnutú osadu odlíšili menom Nová Ďala (Újgyalla). Prvá písomná zmienka o Hurbanove pochádza z roku 1329.

Ďala sa roku 1365 spomína ako kráľovský majetok, neskôr obec patrila komárňanskému hradnému panstvu. Prvým svetským zemepánom obce a osady bol roku 1412 Žigmund z Bučian. V období tureckých vojen v druhej polovici 16. storočia bola Nová Ďala riedko osídlená a po roku 1608 bola pod nadvládou Turkov. Roku 1669 Turci celkom vyplienili aj Novú Ďalu a obec zanikla. Až roku 1690 začali osadu dosídľovať Čúziovci Slovákmi z Považia a moravsko-slovenského pohraničia.

V rokoch 1991–1996 bol postavený miestny vodovod a v rokoch 1980–1993 bola obec plynofikovaná.

## Obyvateľstvo
### Etnické zloženie obyvateľstva

V obci prevláda obyvateľstvo slovenskej národnosti, čím sa obec odlišuje od susedných obcí s prevahou obyvateľstva maďarskej národnosti.
Slováci – 75,36 %Maďari – 2,89 %Česi – 0,48 %Rómovia – 21,22 %a iní

### Náboženské zloženie obyvateľstva
rímski katolíci – 88,22 %bez vyznania – 9,31 %evanjelici – 0,86 %grécki katolíci – 0,32 %a iní

## Kultúra a zaujímavosti
### Pamiatky
* Rímskokatolícky kostol sv. Lukáša evanjelistu, jednoloďová neorománska stavba s pravouhlým ukončením presbytéria a vežou tvoriacou súčesť jej hmoty, z rokov 1872-1911. Interiér kostola je plochostropý, presbytérium je zaklenuté českou plackou. Nachádzajú sa tu nástenné maľby z doby výstavby kostola od V. Pállika. Hlavný oltár s obrazom sv. Lukáša od rovnakého autora pochádza z roku 1873. Bočný oltár Ružencovej Panny Márie je z konca 19. storočia. Kazateľnica pochádza z doby vzniku kostola a krstiteľnica z červeného mramoru z roku 1875, dar Pavla Szaba. Organ v roku 1896 darovali kostolu miestni rodáci žijúci v Amerike. Fasády kostola sú členené lizénami a oknami s polkruhovým záklenkom. Veža vyrastá z priečelia so štylizovaným vlysom. Má rezonančné otvory vo forme bifórií, ukončená je ihlancovou helmicou. 

Újgyalla-Katolikus templom.JPG|Kostol sv. Lukáša evanjelistu


## Občianska vybavenosť
* základná deväťročná škola
* spoločenský dom
* Miestna ľudová knižnica
* futbalový štadión
* pošta
* obecný úrad s matrikou
* rímskokatolícky farský úrad
* zdravotné stredisko
* amfiteáter (postavený roku 1998, kapacita 500 osôb)
* lekáreň
* cukráreň Silver
* disktéka hala

## Hospodárstvo
* Poľnohospodárske výrobno-obchodné družstvo DOMOVINA

## Osobnosti obce
### Rodáci
* Gašpar Habara (* 1965), misionár

## Referencie

## Iné projekty

## Externé odkazy
* 
* Základná škola v obci

## Zdroj
* Tourist-channel.sk- profil obce


Kategória:Obce okresu Komárno
Holiare

**Holiare** (, do roku 1948 *Gelér*) sú obec na Slovensku v okrese Komárno.

## Dejiny
Významné sú sídliskové nálezy z neolitu, staršej bronzovej doby a rímskej doby, depot bronzov z mladšej bronzovej doby, pohrebisko z laténskej doby (zbrane, ozdoby, žiarové hroby), rozsiahle pohrebisko z avarskej doby so 627 preskúmanými hrobmi a početnými šperkami, a poveľkomoravské pohrebisko. Najstarší doklad o obci je z roku 1258. V súčasnej podobe dedina vznikla v roku 1940 zlúčením obcí Dolný Gelér a Horný Gelér, do roku 1948 sa volala Gelér. V rokoch 1971-1994 bola súčasťou obce Bodza.

## Kultúra a zaujímavosti
### Pamiatky
* Reformovaný kostol, jednoloďová tolerančná stavba s pravouhlým záverom a predstavanou vežou, z rokov 1783-1786. Klasicistickými úpravami prešiel v roku 1841, keď bola pristavaná veža. Obnovou prešiel v roku 1998. Interiér je plochostropý, nachádzajú sa tu drevené empory umiestnené na kratších stranách lode. Centrálne umiestnená kazateľnica a stôl Pána od I. Fertőiho z Komárna sú klasicistické z prvej polovice 19. storočia. Mramorová krstiteľnica z pochádza z roku 1911. Fasády sú členené lizénami a pravouhlo ukončenými oknami, nad ktorými sa nachádzajú kartuše s názvami dedín, ktorým kostol slúžil. Veža je členená lizénovým rámom a ukončená ihlancovou helmicou. 

Gellér21.JPG|Reformovaný kostol


## Občianska vybavenosť
V obci sa nachádzajú dva obchody a nový kultúrny dom otvorený 5. novembra 2005, ktorý bol stavaný asi osem rokov.

## Referencie

## Iné projekty

## Externé odkazy
* 


Kategória:Obce okresu Komárno
Imeľ

**Imeľ** () je obec na Slovensku v okrese Komárno.

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová klasicistická stavba s pravouhlým ukončením presbytéria a predstavanou vežou, z roku 1800. Fasády kostola sú členené lizénovými rámami a segmentovo ukončenými oknami so šambránami s klenákmi. Veža vyrastá zo štítového priečelia, je členená lizénami a ukončená korunnou rímsou s terčíkom a ihlancovou helmicou. 

* Reformovaný kostol, jednoloďová neoklasicistická stavba s pravouhlým záverom a predstavanou vežou, z roku 1888. Interiér kostola je plochostropý. Nachádza sa tu drevená empora nad podvežím a centrálne umiestnená kazateľnica z doby vzniku kostola. Fasády sú členené lizénovými rámami a segmentovo ukončenými oknami. Veža vyrastá z priečelia dekorovaného oblúčkovým vlysom, je členená kordónovými rímsami, lizénami a ukončená korunnou rímsou s terčíkom a ihlancovou helmicou. 

Imeľ2.JPG|Kostol sv. Jána Krstiteľa
Ímely034.JPG|Interiér rískokatolíckeho kostola
Imeľ1.JPG|Reformovaný kostol


### Prírodné zaujímavosti
Európska sústava chránených území (Natura 2000):
* Chránené vtáčie územie Dolné Považie

## Partnerské obce
*  Beled, Maďarsko
*  Héreg, Maďarsko
*  Nemesszalók, Maďarsko

## Referencie

## Iné projekty

## Externé odkazy
* 


Kategória:Obce okresu Komárno
Bodza

**Bodza** () je obec na Slovensku v okrese Komárno.

## Kultúra a zaujímavosti
### Pamiatky
* Budova obecného úradu, jednopodlažná neorenesančná stavba na pôdoryse obdĺžnika z roku 1913. Priečelie úradu je členené pilastrami a oknami so štukovými šambránami a suprafenestrami. Na osi portálu je umiestnená atika ukončená polkruhovým štítom. 

## Galéria

Bogya01.JPG|Reformovaná zvonica 
Bodza2.JPG|Rímskokatolícka zvonica 
Bogya temető 3.JPG|Historické náhrobky na cintoríne
Bogya temető 2.JPG
Bogya temető 7.JPG


## Referencie

## Iné projekty

## Externé odkazy
* 


Kategória:Obce okresu Komárno
Kameničná (okres Komárno)

**Kameničná** () je obec na Slovensku v okrese Komárno.

## Dejiny
Prvá písomná zmienka o obci je z roku 1482. Kameničná počas tureckých nájazdov v 17. storočí spustla, no neskôr bola opätovne osídlená. 

## Kultúra a zaujímavosti
### Pamiatky
* Rímskokatolícky kostol sv. Vendelína, jednoloďová neoklasicistická stavba s pravoulým ukončením presbytéria a vežou tvoriacou súčasť jej hmoty, z rokov 1869-1870. Stojí na mieste barokovej stavby z roku 1755. Interiér je plochostropý, loď má pruskú klenbu. Fasády kostola sú členené lizénami a polkruhovo ukončenými oknami so šambránami. Veža vyrastá zo štítového priečelia vo forme rizalitu, je členená lizénovým rámom a ukončená ihlacovou helmicou. 

* Parná prečerpávacia stanica, technická pamiatka, jednopodlažná dvojpriestorová stavba so sedlovými strechami, z rokov 1901-1902. Fasády objektu sú členené lizénami a segmentovo ukončenými oknami so šambránami z pohľadovej tehly. Pri objekte je pôvodný ventilačný komín. Súčasťou komplexu je aj stavidlo s mostovkou z roku 1856, upravované v roku 1891. 

Keszegfalva068.JPG|Kostol sv. Vendelína
Kamenicna Stanica precerpavacia 2017.jpg|Parná prečerpávacia stanica
Kamenicna Komin 2017.jpg
Keszegfalva055.JPG


### Prírodné zaujímavosti
V obci bolo jedno bocianie hniezdo v roku 1934, avšak až 4 boli v roku 1954, a až 7 v roku 1984. Dnes evidujú iba 1 hniezdo. V roku 2015 boli 2 mláďatá.

Ciconia ciconia Kamenicna 2012.JPG|2012
Ciconia ciconia Kameničná 2013 1a.JPG|2013
Ciconia ciconia Kameničná 2014 1a 20140711.JPG|2014
Ciconia ciconia Kameničná 2015 1b 20150426.JPG|2015


## Referencie

## Iné projekty

## Externé odkazy
* 


Kategória:Obce okresu Komárno
Kategória:Sídla na Váhu
Klížska Nemá

**Klížska Nemá** () je obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, pôvodne románska rotunda z 12. storočia. Pôvodné patrocínium rotundy bolo pravdepodobne Premenenia Pána. V rokoch 1793-1794 bola v duchu baroka rozšírená východným smerom o loď s malou strešnou vežou. Ďalšou úpravou interiéru prešiel kostol v polovici 19. storočia. Zariadenie kostola, mramorový stôl Pána a kazateľnica pochádzajú z tejto úpravy. Obnovou prezentujúcou najmä pôvodnú románsku stavbu prešiel v rokoch 2003-2004. Z pôvodnej rotundy sa okrem hrubej stavby s múrmi asi 90 cm hrubými dochovalo západné románske okno s oblúkovým záklenkom. Fasády rotundy majú po obnove omietky pripomínajúce pôvodné stredoveké povrchy. Loď má hladké fasády s pravouhlo ukončenými oknami. Strešná veža má barokovú helmicu pokrytú šindľom. 

Kolozsnéma020.JPG|Reformovaný kostol - rotunda
Kolozsnéma017.JPG
Kolozsnéma templom 1.JPG
Kolozsnéma018.JPG
Kolozsnéma019.JPG


* Rímskokatolícky kostol sv. Anjelov strážcov, jednoloďová neoklastická stavba s polyhonálnym ukončením presbytéria a mierne predstavanou vežou, z roku 1884. Interiér je plochostropý, presbytérium je zaklenuté konchou. Fasády sú členené pilastrami a polkruhovo ukončenými oknami, veža je ukončená trojuholníkovými štítmi a ihlancovou helmicou.  

* Kúria rodiny Zámory, jednopodlažná pôvodne neskorobaroková stavba na pôdoryse obdĺžnika s valbovou strechou asi z konca 18. storočia. V 19. storočí bola neskoroklasicisticky upravená. Stavbe dominuje stredný vyvýšený rizalit s pásovaním ukončený drojuholníkovým štítom. Krídla sú členené pilastrami, nárožia majú dekoratívne kvádrovania. Z dvorovej časti sa nachádza trojosový portikus. 

Klížska Nemá3.JPG|Kostol sv. Anjelov strážcov
Kolozsnéma027.JPG
Kolozsnéma030.JPG|Kúria rodiny Zámory
Kolozsnéma029.JPG


## Referencie

## Iné projekty

## Externé odkazy
* 
* Apsida.sk- profil románskej rotundy 


Kategória:Obce okresu Komárno
Lipové

**Lipové** (v minulosti *Hodžovo*, ) je obec na Slovensku v okrese Komárno.

## Polohopis
Obec má 147 obyvateľov.

Leží na žitnom ostrove, v blízkostí obcí Zemianska Olča, Sokolce, Bodza a Tôň.

### Vodné toky
Oblasť je pretkaná zavlažovacími kanálmi napájanými z Dunaja.

## Dejiny
Obec vznikla na základoch majera Zsemlékes, ktorý založil gróf János Waldstein a v roku 1920 bol majetkom rodiny Kálnokyovcov. K majeru boli pripojené územia z chotárov Bodze a Zemianskej Olče. Samostatná obec vznikla po 1. svetovej vojne, keď nová československá vláda v rámci prvej pozemkovej reformy (1920) vykúpila tri (Zsemlékes, Terem a Rakotás) z osemdesiatich majerov grófa Kálnokyho za štátom stanovenú cenu. Začalo sa budovanie kanálov a vysúšanie močiarov, ktoré odkryli úrodnú pôdu. Pozemky od štátu na dlh kúpili a domy na hypotéky postavili prisťahovalci z celého Slovenska i Moravy (pôvodne asi 72 rodín s počtom cca 450 osôb) . Prvá písomná zmienka o obci je z roku 1921, keď bola pomenovaná *Hodžovo* po prvom slovenskom ministrovi Milanovi Hodžovi. Súčasťou obce je osada Rákytie, ktorú domáci nazývajú tiež „Rakotáš“. V roku 1926 bola postavená zvonica. V roku 1928 bola v osade Rakotáš vybudovaná škola.

Obyvatelia boli v roku 1938 v dôsledku Prvej viedenskej  arbitráže donútení sa vysťahovať. Vrátili sa v roku 1945. V roku 1950 sa názov obce zmenil na Lipové. 

Pohnuté časy prežila obec v júni roku 1965, kedy postihla najjužnejšie oblasti Slovenska obrovská povodeň, ktorú zapríčinilo pretrhnutie hrádze Dunaja pri Patinciach dňa 16. júna a následne aj pri Čičove, spôsobené rýchlym roztápaním snehu v rakúskych Alpách. Tri týždne prúdila voda z koryta rozvodnenej rieky do vnútrozemia a zaplavila pritom strednú i západnú časť okresu Komárno, ako aj časť dunajskostredského okresu. Počas minulého režimu bola obec postihnutá stagnáciou vzhľadom na stavebnú uzáveru a súvisiaci zákaz výstavby nových domov.

Po roku 1989 nastala obnova obce. Bol zrekonštruovaný rímskokatolícky kostol Panny Márie Nanebovzatej z roku 1938, evanjelická zvonica, dom smútku i kultúrny dom. Postavil sa nový most a opravili sa  3 kilometre miestnej komunikácie. V roku 1992 sa uskutočnila plynofikácia celej obce.

## Politika
### Obyvateľstvo
Podľa údajov z roku 2001 žilo v obci cca 82 % obyvateľov slovenskej a 15 % maďarskej národnosti.

## Kultúra a zaujímavosti
### Pamiatky
* Evanjelická zvonica, jednoduchá otvorená kovová konštrukcia ukončená barokovou helmicou, z roku 1924. 

* Rímskokatolícky kostol Panny Márie Nanebovzatej, jednoloďová modernistická stavba s pravouhlým ukončením presbytéria a predstavanou vežou, z roku 1938. Kostol má hladké fasády členené kordónovými a korunnými rímsami. Veža pripojená k hmote kostola v atypickom uhle 45° je ukončená zvonovitou helmicou. 

Zsemlékes12.JPG|Evanjelická zvonica
Zsemlékes11.JPG


## Šport
Hokejový tím Ľadové orly a multifunkčné ihrisko vo výstavbe. Výborné podmienky pre rybolov, okolie vhodné na rekreačnú cyklistiku a vidiecku turistiku. Kúpanie v štrkoviskách na okolí.

## Referencie

## Iné projekty

## Externé odkazy
* 


Kategória:Obce okresu Komárno
Martovce

**Martovce** () sú obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s pravouhlým záverom a predstavanou vežou, z rokov 1898-1899. Je postavený na základoch barokového kostola z roku 1732. Interiér kostola je plochostropý, na kratších stranách sú umiestnené empory, centrálnu polohu má kazateľnica. Fasády sú členené lizénami a nárožnými zaobleniami. Polkruhovo ukončené okná majú profilované šambrány s nadokennými rímsami a klenákmi. Veža je členená kordónovými rímsami a pilastrami, ukončená je korunnou rímsou s terčíkom a barokovou helmicou.

* Roľnícky dom (č. 139), ľudová jednopodlažná päťpriestorová stavba na pôdoryse obdĺžnika z roku 1871. Staviteľom domu bol miestny sedliak Ist­ván Nagy. Dom postavený z hliny má bielené fasády so segmentovo ukončenými oknami s kovovými okenicami a sedlovú strechu pokrytú slamou. Roľnícky dom dnes spravuje Podunajské múzeum v Komárne a slúži ako múzeum. 

Martos14.JPG|Reformovaný kostol
Martovce3.JPG|Roľnícky dom
Martos17.JPG


## Referencie

## Pozri aj
* Martovská mokraď
* Alúvium Žitavy

## Iné projekty

## Externé odkazy
* 
* Podunajské múzeum- roľnícky dom


Kategória:Obce okresu Komárno
Mudroňovo

**Mudroňovo** () je obec na Slovensku, nachádzajúca sa v okrese Komárno.

## Obyvateľstvo
Podľa sčítania v roku 2011 mala obec 122 obyvateľov. Z toho 85 slovenskej (70%), 34 maďarskej (27%) a 4 (3%) inej a nezistenej národnosti.

## Referencie

## Iné projekty


Kategória:Obce okresu Komárno
Moča

**Moča** () je obec na Slovensku v okrese Komárno.

## Polohopis
Obec leží na 47°45´ severnej šírky a 18°24´ východnej dĺžky, jej nadmorská výška je 110 metrov a rozloha 17,991 km². Žije tu 1 170 obyvateľov.

## Obyvateľstvo
V obci je 92% maďarskej národnosti, 6% slovenskej a 1,5 % rómskej, 0.5 % ostatné.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová baroková stavba s polygonálnym ukončením presbytéria a predstavanou vežou, z roku 1764. Prestavbou prešiel v prvej polovici 20. storočia a po druhej svetovej vojne, ktorá pozmenila jeho interiér. Interiér kostola je plochostropý. Fasády sú členené segmentovo ukončenými oknami. Veža je členená kordónovými rímsami a ukončená zvonovitou helmicou. V podveží je barokový portál s profilovaným kamanenným ostením s klenákom.  

Dunamocs070.JPG|Kostol Najvätejšej Trojice
Dunamocs077.JPG
Dunamocs074.JPG
Dunamocs073.JPG|Detail portálu kostola


* Reformovaný kostol, jednoloďová neskoroklasicistická stavba s pravoulým záverom a vežou tvoriacou súčasť jej hmoty, z rokov 1856-1860. Úpravami prešiel v prvej polovici 20. storočia. Interiér kostola je plochostropý. Fasády kostola sú členené polkruhovo ukončenými oknami so šambránami. Veža je členená lizénami a ukončená korunnou rímsou s terčíkom a barokovou helmicou. Portál kostola má kamenné profilované ostenie s polkruhovým svetlíkom. 

Dunamocs015.JPG|Reformovaný kostol
Dunamocs134.JPG
Dunamocs135.JPG
Dunamocs025.JPG|Detail portálu kostola
Dunamocs006.JPG|Interiér kostola


* Obecné Múzeum - V Obecnom múzeu v Moči čaká záujemcov významná etnografická a regionálna zbierka, podľa požiadaviek aj s interaktívnymi programami. Návštevník sa tu stretne s mnohofarebným, bohatým svetom starej sedliackej kultúry.
*Socha Lilli - Dielo sochára Gy. Mag z roku 2009 je pamiatkou Csokonaiho lásky. Lilla sa dostalado obce Moča prostredníctvom svojho druhého manželstva. 
*Socha sv. Jána Nepomuckého - Kópia sochy svätého Jána Nepomuckého z 18. storočia, ktorá v roku 1945 sa zničila, od Gyula Mag, bola slávnostne odovzdaná 16. mája 2009 na promenáde Süttő. 

## Aktívne
* Eurovelo 6 cyklistická trasa od Komárna do Kravanoch nad Dunajom cez obec Moča.

## Občianska vybavenosť
V obci je verejná knižnica, telocvičňa a futbalové ihrisko. V obci sa nachádza aj čerpacia stanica F-Petrol.

## Referencie

## Iné projekty

## Externé odkazy
* 
* https://www.visitdanube.eu/sk/pamatihodnosti-7


Kategória:Obce okresu Komárno
Modrany

**Modrany** () je obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, jednoloďový pôvodne artikulárny kostol s pravoulým záverom a predstavanou vežou, z obdobia po roku 1763. Stojí na mieste staršej stredovekej stavby, ktorá bol upravená v roku 1691 a bola poškodená pri zemetrasení v roku 1763. V roku 1953 prešiel obnovou a bol rozšírený. Interiér kostola je plochostropý. Nachádza sa tu neoklasicistická kazateľnica z druhej polovice 19. storočia. Fasády kostola sú členené opornými piliermi a priebežnou kordónovou rímsou lemovanou z každej strany troma termálnymi oknami. Veža je členená lizénovými rámami a ukončená korunnou rímsou s terčíkom a zvonovitou helmicou.

Modrany1.JPG|Reformovaný kostol
Madar037.JPG
Madar044.JPG
Madar046.JPG
Madar047.JPG|Detail portálu 


## Referencie

## Iné projekty

## Externé odkazy
* 


Kategória:Obce okresu Komárno
Okoličná na Ostrove

**Okoličná na Ostrove** () je obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z rokov 1802-1804. Úpravami prešiel v roku 1901. Ide o naväčší reforovaný kostol na Žitnom ostrove. Interiér je plochostropý, nachádzajú sa tu murované empory umiestnené na kratších stranách lode. Kazateľnica je klasicistická z doby vzniku stavby. Stôl Pána z červeného mramoru pochádza z roku 1896. Fasády s nárožným zaoblením sú členené zdvojenými lizénami a segmentovo ukončenými oknami s klenákmi. Veža je členená kordónovými rímsami a lizénovýmmi rámami, ukončená je korunnou rímsou s terčíkom s hodinami a barokovou helmicou.  

Ekel040.JPG|Reformovaný kostol
Ekel045.JPG
Ekel061.JPG
Ekel059.JPG|Detail portálu
Ekel058.JPG|Nápisová doska nad portálom


* Rímskokatolícky kostol sv. Augustína, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1816. Stojí na mieste staršieho stredovekého kostola. V roku 1830 bol rozšírený. V interiéri sa nachádza murovaný organový chór. Klasicistický oltár a kazateľnica boli žiaľ odstránené počas úpravy v roku 1970. Dochovala sa iba mramorová krstiteľnica s medeným poklopom z 30. rokov 19. storočia. Fasády kostola sú členené termálnymi oknami. Priečelie je členené pilastrami. Veža je lemovaná lizénovým rámom a ukončená korunnou rímsou s terčíkom a ihlancovou helmicou.

* Kúria Čorbovcov, dnes obecný úrad, jednopodlažná pôvodne baroková stavba na pôdoryse písmena L z polovice 18. storočia. V polovici 19. storočia bola klasicisticky upravená. Obec ju odkúpila v roku 1913 a zriadila tu obecný úrad. Súčasná pseudohistorizujúca úprava fasády je novodobá. Priečeliu dominuje rizalit s trojuholníkovým štítom, okná majú profilované šambrány. 

Ekel templom 1.JPG|Kostol sv. Augustína
Ekel033.JPG
Ekel037.JPG
Ekel035.JPG|Detail portálu
Ekel036.JPG|Nápisová doska nad portálom


## Referencie

## Iné projekty

## Externé odkazy
* 


Kategória:Obce okresu Komárno
Radvaň nad Dunajom

**Radvaň nad Dunajom** () je obec na Slovensku v okrese Komárno. 

## Polohopis
Obec leží na Podunajskej nížine,  východne od Komárna. Ulice a domy obce ležia na brehu Dunaja s výhľadom cez Dunaj na kopcovitú maďarskú stranu rieky. Obec v roku 2001 mala 738 obyvateľov, z toho 675 maďarskej a 59 slovenskej národnosti. Pod obec Radvaň nad Dunajom patria aj osady Žitava a Bystrička, ktoré sú od obce vzdialené cca .

## Dejiny
Starobylosť obce dokazujú nálezy z doby bronzovej a nálezy z obdobia Ríma. Prvá zmienka o obci je z roku 1260 pod názvom Radoan.V roku 1267 Belo IV. daroval obec Radowan ostrihomskému kanonikovi menom Sixtus.  Významným archeologickým náleziskom je miestna časť Žitavská Tôň, osídlená už od neolitu. Našli sa tu archeologické nálezy zo staršej doby bronzovej, halštatskej, rímskej a z obdobia Avarského kaganátu. Prvá písomná zmienka je z roku 1075 pod menom Sitoutui, keď opátstvo v Hronskom sv. Beňadiku tu dostalo 11 rybárov aj s domami, v ktorých bývali. Tradičným zamestnaním bolo rybárstvo a široko ďaleko boli známi miestni mlynári, ktorí mali aj svoj cech. V súčasnosti sa obyvatelia obce zaoberajú zväčša poľnohospodárstvom. Významnou udalosťou bolo uzatvorenie takzvaného Žitavského mieru medzi Rudolfom II. a Tureckým sultánom Ahmedom I., ktorý sa vykonal 11. novembra 1606 v strede Dunaja.

## Kultúra a zaujímavosti
### Pamiatky
* Reformovaný kostol, jednoloďový pôvodne artikulárny kostol s polygonálnym záverom a predstavanou vežou, z druhej polovice 17. storočia. V roku 1797 prešiel obnovou. Veža bola pristavaná v neskoršom období. V prvej polovici 19. storočia prešiel klasicistickou prestavbou, z ktorej pochádza súčasná úprava fasády. V interiéri sa nachádza protestantská empora, zariadenie kostola je mladšie, asi z doby úpravy v roku 1925. Fasády sú členené opornými piliermi a polkruhovo ukončenými oknami so šambránami. Veža je ukončená ihlancovou helmicou. Portál má kamenné ostenie s klenákom. 

Dunaradvány01.JPG|Reformovaný kostol
Dunaradvány045.JPG
Dunaradvány040.JPG|Detail portálu 
Dunaradvány047.JPG|Interiér kostola
Dunaradvány050.JPG


* Rímskokatolícky kostol Panny Márie, jednoloďová klasicistická stavba s polkruhovým ukončením presbytéria a vežou tvoriacou súčasť jej hmoty, z roku 1833. Interiér je zaklenutý valenou klenbou. Nachádza sa tu oltár s obrazom Oblácia sv. Štefana z doby výstavby kostola. Fasády sú hladké, okrem priečelia členeného slepými arkádami. Nad portálom je umiestnená nápisová tabuľa z doby jeho stavby a termálne okno. Veža je ukončená ihlancovou helmicou. 

Dunaradvány15.JPG|Kostol Panny márie
Dunaradvány055.JPG|Detail portálu kostola
Dunaradvány054.JPG|Nápisová tabuľa nad portálom


## Referencie

## Iné projekty

## Externé odkazy
* 


Kategória:Obce okresu Komárno
Svätý Peter (okres Komárno)

**Svätý Peter** (historicky , , , , ) je obec na Slovensku v okrese Komárno.

## Dejiny
Prvá písomná zmienka o obci pochádza z roku 1332. Obec dostala názov pravdepodobne podľa mena kostola a fary, zasvätenému svätému Petrovi. Obec bola známa aj pestovaním viniča.

## Kultúra a zaujímavosti
### Pamiatky
* Rímskokatolícky kostol sv. Martina, jednoloďová baroková stavba s pravouhlým ukončením presbytéria a vežou tvoriacou súčasť jej hmoty, z roku 1730. Stojí na mieste staršej stredovekej stavby, z ktorej sa dochovalo pravouhlé presbytérium. Úpravami prešiel po zemetrasení v roku 1763. Poslednou úpravou prešiel v roku 1892, keď bola klenba lode nahradená rovným stropom. Presbytérium je zaklenuté českou plackou, loď je plochostropá. Fasády kostola sú členené lizénami a rovno ukončenými oknami so šambránami. Veža vyrastá zo štítového piečelia členeného pilastrami. Je lemovaná pilastrami a ukončená korunnou rímsou s terčíkom s hodinami a dekoratívnou atikou, nad ktoru je ihlancová helmica.

* Reformovaný kostol, jednoloďová ranoklasicistická stavba s pravouhlým záverom a predstavanou vežou, z roku 1784. Veža bola pristavaná v 19. storočí, podobne severne orientovaná prístavba lode. Interiér je plochostropý. Fasády sú hladké s polkruhovo ukončenými oknami. Murovaná predsieň kostola s portálom s polkruhovým kamenným ostením je členená pilastrami a ukončená prelamovaným štítom. Veža vyrastá zo štítového priečelia, má nárožné zaoblenia a je ukončená korunnou rímsou s terčíkom a barokovou helmicou.  

Szentpéter08.JPG|Kostol sv. Martina
Komáromszentpéter038.JPG
Komáromszentpéter041.JPG|Reformovaný kostol
Szentpéter-Református templom.JPG
Szentpéter10.JPG|Interiér kostola


* Zičiovský kaštieľ, dvojpodlažná baroková stavba na pôdoryse písmena L, pravdepodobne z 18. storočia. Fasády kaštieľa sú členené oknami s jednoduchými šambránami. V súčasnosti je kaštieľ v zlom stave a chátra. Pri kaštieli sa nachádza krajinársky park z polovice 19. storočia. 

Komáromszentpéter064.JPG|Park kaštieľa 
Komáromszentpéter065.JPG
Komáromszentpéter068.JPG
Komáromszentpéter063.JPG
Komáromszentpéter067.JPG


### Prírodné zaujímavosti
Od roku 2012 je evidované jedno bocianie hniezdo, ktoré v roku 2014 dali na podložku. V tom roku vyleteli 2 mláďatá, v roku 2015 nemali malé.

Ciconia ciconia nest Svätý Peter 1b 2013.JPG
Ciconia ciconia nest Svätý Peter 1a 2013.JPG


## Partnerské obce
*  Hernád, Maďarsko

## Referencie

## Iné projekty

## Externé odkazy
* 


Kategória:Obce okresu Komárno
Šrobárová

**Šrobárová** je obec na Slovensku v okrese Komárno. 

## Dejiny
Vznikla v roku 1926 oddelení od obce Marcelová. 

## Obyvateľstvo
Podľa sčítania obyvateľov z roku 2001 žilo v Šrobárovej 514 obyvateľov, z toho bolo 492 (95,7%) slovenskej a 18 (3,5%) maďarskej národnosti.

## Kultúra a zaujímavosti
### Pamiatky
* Rímskokatolícky kostol Sedembolestnej Panny Márie, jednoloďová modernistická stavba s pravouhlým ukončením presbytéria a predstavanou vežou, z roku 1929. Fasády nesú znaky zjednodušenej neogotiky. Interiér kostola je plochostropý. Vstup je riešený ako trojosový portikus s lomenými oblúkmi. Veža je ukončená ihlancovou helmicou.

## Referencie

## Iné projekty

## Externé odkazy
* 


Kategória:Obce okresu Komárno
Tôň

**Tôň** () je obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, jednoloďová neskoroklasicistická stavba so segentovým záverom a vežou tvoriacou súčasť jej hmoty, z roku 1855. Interiér je plochostropý so štukovým dekorom. Nachádza sa tu kazateľnica a stôl Pána z doby vzniku kostola. Fasády sú členené polkruhovo ukončenými oknami umiestnenými do slepých arkád. Veža vyrastá zo štítového priečelia vo forme rizalitu, je členená kordónovými rímsami a pilastrami, ukončená je korunnou rímsou s terčíkom a barokovou helmicou. 

Tany014.JPG|Reformovaný kostol 
Tany019.JPG
Tany templom 01.JPG
Tany templom 02.JPG


## Referencie

## Iné projekty

## Externé odkazy
* 


Kategória:Obce okresu Komárno
Trávnik (obec)

**Trávnik** () je obec na Slovensku v okrese Komárno.

## Kultúra a zaujímavosti
### Pamiatky
* Kaštieľ, sídlo správy veľkostatku Opátstva na Panónskom vrchu, dvojpodlažná stavba na pôdoryse obdĺžnika s valbovou strechou z poslednej tretiny 18. storočia. Fasáda je členená dvoma dvojosovými rizalitmi, horizonálne je členená kordónovými rímsami. Na severnej fasáde kaštieľa je od roku 1995 pamätná tabuľa Fábiána Szedera so znakom rádu benediktínov a erbom obce. 

* Rímskokatolícky kostol sv. Benedikta, jednoloďová klasicistická stavba s polygonálnym ukončením presbytéria a predstavanou vežou, z prvej polovice 19. storočia. Neoklasicistická veža bola pristavaná na začiatku 20. storočia. Presbytérium je zaklenuté pruskou klenbou, loď je plochostropá. Fasády sú členené polkruhovo zakončenými oknami s profilovanými šambránami. Priečelie a veža sú členené pilastrami a kordónovými rímasami. Veža je ukončená korunnou rímsou s terčíkom a ihlancovou helmicou. 

Trávnik2.JPG|Kostol sv. Benedikta
Komáromfüss03.JPG
Komáromfüss01.jpg


## Referencie

## Iné projekty

## Externé odkazy
* 


Kategória:Obce okresu Komárno
Veľké Kosihy

**Veľké Kosihy** () sú obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s pravouhlým záverom a predstavanou vežou, z roku 1819. Stojí na mieste staršieho barokového kostola z roku 1764. Interiér je plochostropý, nachádzajú sa tu dve protiľahlé empory. Fasády kostola sú členené oknami so šambránami s nárožnými zaobleniami. Veža vyrastá zo štítového priečelia, je lemovaná pilastrami a kordónovými rímsami. Ukončená je korunnou rímsou s terčíkom a ihlancovou helmicou. Portál má kamenné ostenie s klenákom s vročením stavby kostola. 

* Klasicistický kaštieľ, dvojpodlažná stavba na pôdoryse obdĺžnika z 30. rokov 19. storočia. Po necitlivej prestavbe pamiatka stratila pôvodný charakter. Hladkým fasádam dominujú dva bočné rizality, inak sú bez členenia. Z dvorovej strany je vstup riešený ako trojosový portikus. 

Nagykeszi028.JPG|Reformovaný kostol 
Nagykeszi024.JPG
Nagykeszi023.JPG
Nagykeszi030.JPG|Portál kostola
Nagykeszi027.JPG|Klasicistický kaštieľ


### Prírodné zaujímavosti
V obci sú evidované tri bocianie hniezda, ale iba v dvoch hniezdia. V roku 2015 boli v jednom dve, v druhom štyri mláďatá.

Ciconia ciconia nests Veľké Kosihy 1a 2013.JPG|Malé Kosihy, 2013
Ciconia ciconia nests Veľké Kosihy 2a 2013.JPG
Ciconia ciconia nests Veľké Kosihy 2c 2013.JPG
Ciconia ciconia nests Veľké Kosihy 3a 2013.JPG
Ciconia ciconia nests Veľké Kosihy 1c 20150614.JPG|2015


## Referencie

## Iné projekty

## Externé odkazy
* 


Kategória:Obce okresu Komárno
Zlatná na Ostrove

**Zlatná na Ostrove** () je obec na Slovensku v okrese Komárno.

## Kultúra a zaujímavosti
### Pamiatky
* Reformovaný kostol, jednoloďová ranoklasicistická stavba s pravouhlým záverom a predstavanou vežou, z roku 1794. V interiéri sa nachádza stôl Pána z roku 1714. Fasády kostola sú hladké so segmentovo zakončenými oknami s klenákmi. Veža vyrastá zo štítového priečelia, je členená kordónovými rímsami a lizénovými rámami, ukončená korunnou rímsou s terčíkom s hodinami a ihlancovou helmicou s nárožnými vežicami.  

Zlatná na Ostrove1.JPG|Reformovaný kostol
Csallóközaranyos034.JPG
Csallóközaranyos029.JPG
Csallóközaranyos030.JPG|Detail portálu kostola


* Rímskokatolícky kostol sv. Štefana Kráľa, jednoloďová modernistická stavba s pravouhlým ukončením presbytéria a predstavanou vežou, z roku 1944. Fasády kostola sú členené pilastrami a rovno ukončenými oknami. Veža je členená kordónovými rímsami a ukončená trojuholníkovými štítmi a ihlancovou helmicou. 

* Kúria rodiny Koša de Maďar, jednopodlažná pôvodne baroková stavba na pôdoryse písmena L z roku 1769. V súčasnosti sa tu nachádza klub dôchodcov. Priečeliu dominuje rizalit s prevýšeným trojuholníkovým štítom, v ktorom sa nachádza nápisová tabuľa s erbom rodu. Fasády sú po necitlivých úpravách v druhej polovici 20. storočia hladké. V dvornej časti sa nachádza presklená arkáda.

* Kúria rodiny Karčai-Schwarz v časti Veľký Lél, jednopodlažná klasicistická stavba na nepravidelnom pôdoryse z polovice 19. storočia. Kúria má prízemie dekorované pásovaním, oddelené je od poschodia kordónovou rímsou. 

Csallóközaranyos056.JPG|Kostol sv. Štefana Kráľa
Csallóközaranyos-Katolikus templom.JPG
Csallóközaranyos emlékt 1.JPG|Erb na kúrii Koša de Maďar
Csallóközaranyos079.JPG|Karčai-Schwarzovská kúria


V katastri sa nachádza Veľkolélsky ostrov, ktorý j e súčasťou územia: Chránená krajinná oblasť Dunajské luhy 
náhľad|Veľkolélsky ostrov

## Referencie

## Iné projekty

## Externé odkazy
* 


Kategória:Obce okresu Komárno
Bajka

**Bajka** je obec na Slovensku v okrese Levice.

## Kultúra a zaujímavosti
### Pamiatky
* Reformovaný kostol, jednoloďová neoklasicistická stavba s polygonálne ukončeným presbytériom a predstavanou vežou z rokov 1894-1895. Obnovou prešiel v roku 1927. Interiér kostola je plochostropý. Fasády sú členené pilastrami, hlavná fasáda je ukončená párom kuželiek. Veža členená kordónovými rímsami a pilastrami je ukončená ihlancovou helmicou.  

## Referencie

## Iné projekty

## Externé odkazy
* 


Kategória:Obce okresu Levice